એક દિવસ મહર્ષિ જમદગ્નિના પત્ની રેણુકા હવન માટે જળ લેવા ગયા હતા. ત્યારે નદી પર અપ્સરાઓ સાથે ગંધર્વરાજ ચિત્રરથને વિહાર કરતા જોઈ તેમના પર આસક્ત થઈ ગયા. પરિણામે તેમને આશ્રમ પહોંચતા મોડું થયું અને હવનમાં મોડું થતા મહર્ષિ જમદગ્નિ ક્રોધિત થયા અને તેમને પોતાના પુત્રોને માતાનો વધ કરવાની આજ્ઞા કરી. માતૃવશને કારણે તેઓ એ ન કરી શક્યા. મહર્ષિએ પરશુરામને આજ્ઞા કરી ત્યારે તેઓએ એક ઝાટકે માતાનું શિશ શરીરથી અલગ કરી દીધું. માતૃહત્યાનાં પાપથી મુક્ત થવાનો ઉપાય પૂછતા તેમણે દેશભરના પવિત્ર કુંડો અને નદીઓમાં સ્નાન કરવાની વાત કહી અને જ્યાં ફરસો હાથમાંથી છુટશે ત્યાં તને દોષમુક્તિ મળશેનું કહ્યું. અરુણાચલપ્રદેશનાં લોહિત સ્થિત આ કુંડમાં સ્નાન કર્યા બાદ ફરસો તેમના હાથમાંથી કુંડમાં પડ્યો હતો અને તેમને માતૃહત્યાના પાપમાંથી મુક્તિ મળી હતી.